STEC เผยกำไรปี 63 ลดลง 26% มาที่ 1.09 พันลบ. หลังค่าใช้จ่ายเพิ่มขึ้น
STEC เผยกำไรปี 63 ลดลง 26% มาที่ 1.09 พันลบ. จากปีก่อนมีกำไร 1.48 พันลบ. หลังค่าใช้จ่ายเพิ่มขึ้น
1 มี.ค. 2564

บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากบริษัทและบริษัทย่อยมีค่าใช้จ่ายรวมเป็นจำนวนเงิน 34,935 ล้านบาท เพิ่มขึ้นจากปี 2562 เป็นจำนวน 3,191.18 ล้านบาท หรือเพิ่มขึ้น 10.05% ซึ่งเป็นผลมาจากต้นทุนงานก่อสร้างที่เพิ่มขึ้นตามการรับรู้รายได้จากสัญญาก่อสร้างที่เพิ่มขึ้น เนื่องจากปริมาณงานก่อสร้างที่เพิ่มขึ้น โดยค่าใช้จ่ายหลักที่สำคัญ ได้แก่ ต้นทุนงานก่อสร้างจำนวน 34,249.15 ล้านบาท เพิ่มขึ้นจากปี 2562 จำนวน 3,100.28 ล้านบาท หรือเพิ่มขึ้น 9.95% ต้นทุนค่าเช่าจำนวน 12.17 ล้านบาท และค่าใช้จ่านในการบริหารจำนวน 673.67 ล้านบาท